BILJEŠKE UZ FINANCIJSKI IZVJEŠTAJ ZA RAZDOBLJE 01.01.-31.12.2024. GODINU

**REPUBLIKA HRVATSKA**

**MINISTARSTVO ZNANOSTI, OBRAZOVANJA I ŠPORTA**

RAZDJEL 060 RAZDOBLJE 2024-12

GLAVA 014 OIB: 6710421247

RAZINA 31 MB: 03021564

RAZDJEL 000

RKPD 17691 Ž-R: HR3123900011500274354

ŠIFRA OZNAKE 8532

**OBRAZAC PR-RAS**

**Prihodi poslovanja**

**(6) Prihodi poslovanja** u 2024. godini manji su za 18,70 % u odnosu na isto razdoblje prošle godine.

U obrascu su navedeni slijedeći prihodi:

1. prihod nadležnog Ministarstva za plaće i materijalna prava
2. kapitalne pomoći iz proračuna koji nam nije nadležan – besplatni udžbenici, higijenske potrepštine
3. tekuće i kapitalne pomoći temeljem prijenosa EU sredstava

* sredstva EU za RCK projekt (Virtus i VirtuOs), Inklotour te Erasmus projekt

1. prihod od imovine – najam sportske dvorane i praktikuma, te najam stana u vlasništvu škole
2. prihod od sufinanciranja smještaja učenika u domu , te članarine za učenički servis
3. prihodi od obavljanja osnovnih i ostalih poslova vlastite djelatnosti

* prihod od obrazovanje odraslih (prekvalifikacije, osposobljavanje)
* prihod od pružanja usluga učeničkog servisa
* prihod od praktične nastave učenika u ugostiteljskim objektima
* prihod od pružanja usluga pripreme i isporuke hrane - catering

1. prihod od decentraliziranih sredstava Osječko-baranjske županije
2. ostali prihodi

**(6361) Tekuće pomoći proračunskim korisnicima iz proračuna koji im nije nadležan** – iskazani prihod odnosi se na isplate plaće i materijalnih prava zaposlenima, na nacionalno financiranje (15%) projekta RCK VirtuOS i Inklutour, te projekt Ministarstva turizma („Putevima paprike“). Manji dio odnosi se na higijenske potrepštine za učenice škole, te na ostatak isplata po sudskim presudama (najveći dio isplaćen je u 2022. g.).

**(6362) Kapitalne pomoći proračunskim korisnicima iz proračuna koji im nije nadležan** – navedeni prihod odnosi se na nacionalno financiranje (15%) projekta RCK Virtus, Iskazani prihod znatno je manji u odnosu na prethodnu godinu jer se odnosi na refundaciju zadnjeg ZNS-a, tj. preostalih troškova projekta iz 2023. godine. Također, tu je i prihod za financiranje besplatnih udžbenika za učenike slabijeg imovinskog stanja, te besplatnih udžbenika za učenike iz Ukrajine.

**(6381) Tekuće pomoći temeljem prijenosa EU sredstava** – iskazuju se prihodi koji se odnosi projekt RCK VirtuOs, te projekta Inklutour, 85% EU financiranje. Iznos je značajno veći u odnosu na isto razdoblje prethodne godine, jer se radi od refundaciji zadnjeg ZNS-a projekta VirtuOs koji je obuhvaćao troškove velikog broja projektnih aktivnosti u zadnjem kvartalu 2023.godine. Također, tu je i prihod koji se odnosi na Erasmus projekt (završna uplata realiziranih aktivnosti).

**(6382) Kapitalne pomoći temeljem prijenosa EU sredstava** – iskazuju se prihodi koji se odnose na projekt RCK Virtus, 85% EU financiranje, refundacija zadnjeg ZNS-a (troškovi iz 2023.godine.)

**(64) Prihod od imovine** - iskazani prihod odnosi se na prihod od najma stana koji je u vlasništvu Ugostiteljsko-turističke škole.

**(65) Prihod po posebnim propisima** – na navedenom prihodu iskazuju se prihodi od smještaja učenika u učeničkom domu, te prihodi od članarine za učenički servis. Navedeni prihod veći je 36,5 % što je odraz urednog podmirivanja troškova smještaja u učeničkom domu , te većeg broja realiziranih ugovora u okviru učeničkog servisa.

**(66) Prihod od prodaje proizvoda i robe te pružanja usluga** – na navedenom prihod iskazuju se prihodi od najma školske dvorane te praktikuma, prihodi od obrazovanja odraslih, školske radionice (ljetna praksa učenika na moru), učeničkog servisa, te pružanja usluga pripreme i isporuke hrane (catering). U odnosu na prethodnu godinu veći je za 21,6%, najvećim dijelom zbog učeničkog servisa (veći je broj ugovora).

**(67) Prihodi iz nadležnog proračuna** – Osječko–baranjska županija financira opće, stvarne troškove Škole, hitne popravke i intervencije, smještaj i prehranu učenika u domu te natjecanja. U odnosu na prethodnu godinu manji je za 51,60%, (u 2023. godini Osječko-baranjska županija predfinancirala je RCK projekt).

**(68) Ostali prihodi**  – na ostalim prihodima iskazani je prihod od izdavanja duplikata svjedodžbi, te najvećim dijelom prihod od naplate zadužnice poduzeća Fusio doo, zbog neispunjenja ugovornih obveza u okviru projekta RCK VirtuOs.

***UKUPNI PRIHODI***

*Škola ostvaruje prihode kako slijedi:*

|  |  |  |
| --- | --- | --- |
| *Pomoći iz proračuna* | *63* | *5.549.511,75* |
| *Prihodi od imovine* | *64* | *796,32* |
| *Prihodi od posebnim propisima* | *65* | *52.659,55* |
| *Prihodi od prodaje proizvoda i pružanja usluga* | *66* | *194.579,65* |
| *Prihodi iz nadležnog proračuna* | *67* | *395.832,29* |
| *Ostali prihodi* | *68* | *42.926,16* |
| ***UKUPNI PRIHODI*** |  | ***6.236.305,72*** |

**Rashodi poslovanja**

**(3) Rashodi poslovanja** u 2024. godini manji za 48,10 % u odnosu na isto razdoblje prošle godine.

**(31) Rashodi za zaposlene –** na navedenim rashodima iskazuju se rashodi za zaposlene (plaće i doprinosi, materijalna prava – nagrade, darovi, regres, pomoći). Rashod je približno na razini prošlogodišnjeg (8,7 % veći).

**(32) Materijalni rashodi**

Materijalni rashodi u odnosu na isto razdoblje prošle godine manji su za 85,7 %. Razlog takvog odnosa unutar ove skupine su troškovi RCK projekta, čije su aktivnosti završile na kraju 2023. godine. Materijalne rashodi obuhvaćaju slijedeće rashode :

* **(321) Naknade troškova zaposlenima –** u odnosu na prethodno razdoblje troškovi za zaposlene smanjeni su za 58,9 %, a odnose se na troškove službenih putovanja, naknadu za prijevoz, te stručna usavršavanja.
* **(322) Rashode za materijal i energiju –** na navedenom rashodu iskazuju se troškovi uredskog materijala, te materijala za čišćenje i higijenu, materijala za redovno poslovanje (namirnice kao nastavni materijal), energije, dijelova za održavanje opreme i postrojenja, sitnog inventara, službene/radne odjeće**.** U odnosu na isto razdoblje prethodno godine rashodi su manji za 53,7 % .
* **(323) Rashode za usluge-** na navedenom rashodu iskazuju se troškovi telefona, pošte i usluge prijevoza, tekućeg održavanja postrojenja i opreme, promidžbe, komunalnih usluga, zdravstvenih, intelektualnih, računalnih i ostalih usluga. U odnosu na isto razdoblje prethodno godine manji su za 95,5 %.
* **(324) Naknada troškova osobama izvan radnog odnosa**  – u odnosu na prošlu godinu ovi troškovi su manji za 90,9 %. Ove godine na navedenom rashodu evidentirane su isplate učenicima za ljetnu praksu na moru, te smještaj i prijevoz učenika koji su sudjelovali na raznim natjecanjima.
* **(329) Ostale nespomenuti rashodi poslovanja** – na navedenim rashodima evidentirani su troškovi premija osiguranja prijevoznih sredstava, troškovi reperezentacije, razne pristojbe, te naknada za troškove sudskih postupaka. U odnosu na prošlu godinu manji su za 30,2 %.
* **(34) Financijski rashodi –** Na navedenom rashodu evidentirani su troškovi kamata za kratkoročni revolving kredit za financiranje projektnih aktivnosti RCK projekta tijekom njegovog trajanja, te troškovi zatvaranja navedenog kredita. Trošak je manji za 10,1 % u odnosu na prethodnu godinu.

**(36) Pomoći dane u inozemstvo i unutar općeg proračuna**

**(368) Pomoći temeljem prijenosa EU sredstava –** na iskazani rashod evidentira se trošak prijenosa partnerima na RCK projektu ( Ekonomski fakultet Osijek, Filozofski fakultet Osijek, Strukovna škola Virovitica, Obrtnička škola Požega, Srednja strukovna škola Vinkovci), a u odnosu na prethodno razdoblje manji su za 42,9 %.

**(369) prijenosi između proračunskih korisnika istog proračuna** odnosi se na prijenose novčanih sredstava Srednjoj strukovnoj školi A.Horvata Đakovo te Osječko-baranjskoj županiji, koji su partneri na projektu RCK VirtuOs.

**(38) Ostali rashodi -**  navedeni rashod odnosi se na donaciju u naravi, odnosno kupovinu higijenskih potrepština učenicama Ugostiteljsko-turističke škole. Rashod je nastao Odlukom Ministarstva, te je i pokriven prihodom od Ministarstva.

***UKUPNI RASHODI***

*Škola ostvaruje rashode kako slijedi:*

|  |  |  |
| --- | --- | --- |
| *Rashodi za zaposlene* | *31* | *2.423.717,64* |
| *Materijalni rashodi* | *32* | *491.885,29* |
| *Financijski rashodi* | *34* | *34.777,78* |
| *Pomoći dane unutar općeg proračuna* | *36* | *131.769,30* |
| *Ostali rashodi* | *38* | *1.350,00* |
| ***UKUPNI RASHODI*** |  | ***3.083.500,01*** |

**Prihodi i rashodi od nefinancijske imovine**

**(7) Prihodi od prodaje nefinancijske imovine –** Škola tijekom 2024. godine nije ostvarila prihode od prodaje nefinancijske imovine.

**(4) Rashodi za nabavu nefinancijske imovine**

U odnosu na isto razdoblje prethodne godine rashodi za nabavu nefinancijske imovine smanjeni su za 98,4 %, jer smo prošle godine u okviru projekta RCK Virtus i VirtuOs, temeljem javne nabave, kupovali specijaliziranu opremu i sitan inventar, te IKT opremu za Školu, te opremali novu zgradu Akademisa.

**Primici i izdaci**

**(8) Primici od financijske imovine i zaduživanja**

Škola je u 2022. godini uz pomoć Osječko baranjske županije podigla revolving kredit kako bi mogla financirati troškove velikih vrijednosti u okviru RCK projekta, a kako je projekt završio krajem 2023. godine, Škola nije imala primitaka po ovoj osnovi u 2024. godini.

**(5) Izdaci za financijsku imovinu i otplate zajmova**

U 2024. godini Škola je otplatila ostatak revolving kredita za RCK projekt nakon što je zadnji ZNS isplaćen od strane Ministarstva.



**OBRAZAC BILANCA**

**Imovina**

1. **Nefinancijska imovina** – u odnosu na prethodno razdoblje nefinancijska imovina je smanjena za 9,9 %. Tijekom 2023.godine škola je kroz projekt RCK VirutOs, a temeljem javne nabave, partnere na projektu opremila specijaliziranom i IKT opremom. Odobrenje od Agencije za prijenos iste u vlasništvo škola partnera dobili smo početkom 2024.g., zbog čega je došlo do gore navedenoga smanjenja.
2. **Neproizvodna dugotrajna imovina**  – smanjenje od 10,9 % zbog znatno većeg iznosa ispravka vrijednosti navedene imovine – imovina nabavljena krajem 2023. g., a ispravak vrijednosti obračunat tijekom 2024.g. Radi se o licenci za računalne programe koji se koriste u obrazovanju (RCK projekt VirtuOs).
3. **Proizvedena dugotrajna imovina**  – smanjena je za 1,5 % u odnosu na prethodnu godinu zbog gore spomenutoga prijenosa opreme školama partnerima na RCK projektu VirtuOs.

**(024) Knjige** – došlo je do povećanja knjigovodstvene vrijednosti knjiga za 14,1 % zbog kupovine novih knjiga za knjižnicu kao i kupovine udžbenika za učenike smanjenog imovinskoga stanja te učenike Ukrajince.

**(04) Sitan inventar**  – u odnosu na prethodnu godinu sitan inventar se smanjio 2,2 %., također zbog prijenosa imovine školama partnerima u okviru RCK projekta VirtuOs.

**(1) Financijska imovina**  – u odnosu na prethodnu godinu iznos iskazan na ovoj stavci veći je za 90,4 % . Najveći postotak povećanja odnosi se na refundaciju troškova u okviru RCK projekta koji su nastali u zadnjem tromjesečju 2023. godine.

**(12) Depoziti, jamčevine, polozi i potraživanja od zaposlenih -** u odnosu na prethodno razdoblje vidljivo je smanjenje za 62,00 % . Ove godine, za razliku od prošle, nemamo potraživanja od zaposlenih za akontacije putnih naloga. Također, znatno je manji iznos potraživanja za bolovanja na teret HZZO-a.

**(16) Potraživanja za prihode poslovanja**  – na ovoj stavci iskazana vrijednost u odnosu na prethodnu godinu veća je za 527,10 %. Razlog tome je uplata potraživanih sredstava za završne ZNS-ove u okviru RCK projekta u prvoj polovici 2024.godine.

**(19) Rashodi budućih razdoblje i nedospjela naplata prihoda**  – na ovoj stavci evidentirani su troškovi plaće djelatnika za prosinac 2024. godine koji se isplaćuju u 2025. godini.

**Obveze i vlastiti izvori**

1. **Obveze**  - u odnosu na prethodnu godinu obveze iskazane u obrascu manje su za 92,1 % , a smanjenje se najvećim dijelom odnosi na isplaćeni revolving kredit korišten u okviru RCK projekta.

**(231) Obveze za zaposlene –** u odnosu na prethodnu godinu obveze su veće za 5,7 % i odnosi se na plaću za prosinca 2024. koja će biti isplaćena u siječnju 2025. godine.

**(232) Obveze za materijalne rashode** - u odnosu na prethodno izvještajno razdoblje materijalni rashodi su manji za 30,5 %, a plaćene su u siječnju 2025. godine.

**(234) Obveze za financijske rashode**  - u odnosu na prethodno razdoblje na kraju 2024. g. škola nema obveza za financijske rashode, budući su zadnje kamate za revolving kredit plaćene u prvoj polovici godine.

**(24) Obveze za nabavu nefinancijske imovine**  - sve obveze po ovoj stavci podmirene su u 2024. godini.

**(26) Obveze za kredite i zajmove –** u prvoj polovici 2024. godine škola je podmirila sve obveze po ovoj stavci, odnosno isplatila je obveze za kratkoročni revolving kredit koji je koristila za financiranje projektnih aktivnosti u okviru RCK projekta .

**(29) Odgođeno plaćanje rashoda i prihodi budućega razdoblja –** navedena stavka odnosi se na preplate roditelja za učenički dom.

**(9) Vlastiti izvor –** u odnosu na prošlu godinu povećanje izvora je ostvareno za 16,4 % u odnosu na prošlu godinu.

**(91) Vlastiti izvor i ispravak vlastitih izvora –** u odnosu na prošlu godinu povećanje izvora je ostvareno za 13,2 % u odnosu na prošlu godinu.

**(99) Izvanbilančni zapisi –** navedeni iznos iskazan na ovoj stavci odnosi se na jedan sudski spor koji je još u tijeku, te na popis ugovornih odnosa koji mogu postati imovina (primljene bjanko zadužnice kao jamstva za otklanjanje nedostataka u jamstvenom roku – ugovori u okviru RCK projekta Virtus i VirtuOs (tablica 1., tablica 2. i tablica 3.)

****

****

****

**OBRAZAC OBVEZE**

**Stanje obveza na kraju izvještajnog razdoblja -** sastoji se od slijedećih obveza:

1. (231) Nepodmirene obveze za zaposlene od strane nadležnog Ministarstva (plaća za prosinac 2024. godine koja se isplaćuje u siječnju 2025.godine),
2. (232) Nepodmirene obveze za materijalne rashode odnose se na obveze prema dobavljačima za materijalne rashode vezane za poslovanje Škole.
3. (234)Obveze prema institucijama vezane za kamate po revolving kreditu – sve su podmirene
4. (239) obveze za predujmove – avansna plaćanja, obveze za jamčevine te HZZO
5. (24) Obveze prema dobavljačima za nabavu nefinancijske imovine – sve su podmirene

**OBRAZAC P-VRIO**

Tijekom 2024. godine bilo je promjena obujmu imovine kako slijedi:

**1.** Proizvedena dugotrajna imovina (P018) – smanjenje obujma imovine u iznosu 933.322,77 eura odnosi se na prijenos specijalizirane i IKT opreme školama partnerima na RCK projektu VirtuOs

**2.** Proizvedena dugotrajna imovina (P018) – povećanje obujma imovine u iznosu 38.677,29 eura odnosi se na prijenos imovine u vlasništvo Škole temeljem Odluke o prijenosu prava vlasništva na opremi (Klasa:100-910/24/283, Urbroj: I88002-650-349-24-4) – računala CARNET

**3.** Potraživanja za prihode poslovanja (P029) – smanjenje obujma imovine u iznosu 7.023,23 uslijed otpisa potraživanja za koje naplata nije moguća, prema Odluci čelnika.

**4.** Obveze za rashode poslovanja (P035)– smanjenje obujma obveza u iznosu 10.595,73 eura uslijed otpisa obveza iz ranijih godina temeljem Odluke čelnika.

**OBRAZAC RAS-FUNKCIJSKI**

Ukupan iznos iskazan na stavci **Obrazovanje (09)** odnosi se na:

1. Više srednjoškolsko obrazovanje (0922) – rashodi Ugostiteljsko-turističke škole u iznosu 2.759.786,22 eura
2. Dodatne usluge u obrazovanju (096) – u iznosu od 390.879,78 eura odnosi se na rashode Učeničkog doma koji je u sastavu Škole.

U Osijeku, 27. siječnja 2025.g.

Izvješće sastavila: Odgovorna osoba:

**Ivančica Blaževac, dipl.oec. dr.sc. Andrej Kristek,**

voditeljica računovodstva ravnatelj